Im Jåhr 748 is zwischn dem Onoldsbach (vo daher da spadare Name Ansbach) und da Rezat a Benediktinerkloster gründet worn. In den folgenden  Jåhrhunderte wachsen des Kloasta und de danebenliegende Siedlung zu a Ståd zsamma. Ansbach is 1221 as erste Moi ois Ståd erwähnt worn. De Ståd war seit 1331 de Hohenzollern unterstellt. 30 Jåhr drauf war Ansbach de Hauptståd da verschiedenen zollerschen Herrschaftsbereiche. Ois de Hohenzollern zu Kurfiarstn vo Brandenburg aufgstieng san, is Ansbach net mit Brandenburg vereinigt bliem und is ois Brandenburg-Ansbach unabhängig worn. Vo 1523 bis 1603 warn de Markgrafn vo Ansbach aa Herzög vo Jägerndorf (schaug Patenståd). Ansbach is Heimatståd vom Astronomen Simon Marius, der de Monde vom Jupiter vo den Türmen des dortigen Schloß aus no vor Galileo Galilei entdeckt ham soll. Vo 1769 bis zu seim Doad im Jåhr 1787 wirkt des Mitglied da Hofkapelle Bernhard Joachim Hagen ois Violinist und Lautenist am Ansbacher Hof. 1791 verzichtet da letzte Markgraf Karl Alexander vo Brandenburg-Ansbach geng a jährliche Leibrente auf Ssei Herrschaftsgebiet und tret seine zwoa Fiarstntümer Ansbach und Bayreuth an Preißn ab, um si mit seim Gspusi a scheens Lem in England zum macha. Später foin oi zwoa Landesteile an des Kinereich Bayern, 1806 zerscht des Ansbacher Gebiet im Austausch fia des wittelsbachische Herzogtum Berg, 1810 aa des zwischenzeitlich französisch vawoite Bayreuther Teilfiarstntum.